**\_\_\_.pielikums**

Daugavpils domes

2024.gada \_\_\_.februāra

lēmumam Nr.\_\_\_\_

**DELEĢĒŠANAS LĪGUMS**

Daugavpilī 2024.gada \_\_\_.februārī

**Daugavpils valstspilsētas pašvaldība**, reģistrācijas Nr.90000077325, juridiskā adrese: K.Valdemāra iela 1, Daugavpils, Daugavpils valstspilsētas pašvaldības izpilddirektora \_\_\_\_\_\_ personā, kura rīkojas saskaņā ar Pašvaldību likuma 22.panta pirmās daļas 1.punktu un Daugavpils domes (turpmāk – Dome) 2024.gada \_\_\_\_\_.februāra lēmumu Nr.\_\_\_ „Par deleģēšanas līguma un līguma par pašvaldības īpašumu nodošanu bezatlīdzības lietošanā noslēgšanu ar SIA „Daugavpils Olimpiskais centrs”, turpmāk - Pašvaldība, no vienas puses,

**SIA „Daugavpils Olimpiskais centrs”**, reģistrācijas Nr.40003244634, juridiskā adrese: Stadiona iela 1, Daugavpils, tās valdes locekļa Andra Morozova personā, kurš rīkojas uz statūtu pamata, turpmāk - Pilnvarotā persona, no otrās puses, līdzēji saukti arī atsevišķi - Puse, kopā tekstā Puses,

pamatojoties uz Valsts pārvaldes iekārtas likuma 40.panta otro daļu, 41.panta pirmo daļu un 46.pantu, nodrošinot Pašvaldību likuma 4.panta pirmās daļas 4., 6. un 7.punkta, Sporta likuma 7.panta pirmās daļas 2.punkta, 12.panta pirmās daļas izpildi,

noslēdz šāda satura deleģēšanas līgumu (turpmāk - Līgums):

**I. Deleģētie pārvaldes uzdevumi**

1. Pašvaldība deleģē Pilnvarotajai personai, un Pilnvarotā persona apņemas veikt šādus no Pašvaldību likuma 4.panta pirmās daļas 4., 6. un 7.punktā noteiktajām pašvaldības autonomajām funkcijām - *gādāt par profesionālās ievirzes izglītības, interešu izglītības pieejamību; gādāt par iedzīvotāju veselību — īstenot veselīga dzīvesveida veicināšanas pasākumus, veicināt sporta attīstību, tostarp uzturēt un attīstīt pašvaldības sporta bāzes*, izrietošus pārvaldes uzdevumus (turpmāk – pārvaldes uzdevumi):
	1. Nodrošināt Pilnvarotajai personai uzturēšanā nodoto sporta bāzu un aktīvās atpūtas infrastruktūras objektu (turpmāk – sporta bāzes) pieejamību bez maksas:
		1. profesionālās ievirzes sporta izglītības iestāžu (turpmāk - sporta skolas) audzēkņiem sporta nodarbībām atbilstoši sporta skolu iesniegtajiem treniņu, sacensību un nometņu plāniem,
		2. Pašvaldības iestādes „Jaunatnes lietu un sporta pārvalde” administrācijas telpām, rīkotajiem pasākumiem un nometnēm,
		3. Pašvaldības vispārējās izglītības iestāžu izglītojamajiem sporta nodarbībām atbilstoši iestāžu iesniegtajiem mācību plāniem.
	2. Nodrošināt Pilnvarotajai personai piederošo sporta bāzu pieejamību sporta skolu audzēkņiem sporta nodarbībām atbilstoši sporta skolu iesniegtajiem treniņu, sacensību un nometņu plāniem;
	3. Uzturēt un attīstīt Pilnvarotajai personai nodotās sporta bāzes, veicinot to noslogotību;
	4. Īstenot veselīga dzīvesveida veicināšanas pasākumus.

**II. Pilnvarotās personas veicamās uzturēšanas darbības, tiesības un pienākumi**

1. Pilnvarotā persona nodrošina šādas uzturēšanas darbības saskaņā ar Līguma noteikumiem un Pašvaldības piešķirtā un/vai Pilnvarotās personas pašas finansējuma ietvaros:
	1. komunālo un citu pakalpojumu (ja attiecināms) nodrošināšana sporta bāzēs, slēdzot komunālo pakalpojumu piegādes līgumus, vienošanās ar sabiedrisko pakalpojumu sniedzējiem vai ar citu pakalpojumu uzņēmumiem par elektroenerģijas, apkures, aukstā un karstā ūdens piegādi, kanalizācijas un lietus notekūdeņu novadīšanu, sadzīves atkritumu izvešanu, drošības un apsardzes pakalpojumu nodrošināšanu un citiem sporta bāzēs nepieciešamajiem pakalpojumiem;
	2. ugunsgrēka signalizāciju, ugunsdzēšamo aparātu un to regulāru pārbaužu nodrošināšana sportā bāzēs (ja attiecināms);
	3. sporta bāzu, to telpu un to sastāvā esošo zemesgabalu uzkopšanas darbu nodrošināšana, tajā skaitā apzaļumošana, zaļās zonas kopšana vasaras sezonā, sniega tīrīšana un seguma kaisīšana ar pretslīdēšanas materiālu ziemas sezonā, kā arī sporta bāzu sastāvā ietilpstošo ēku ārējo konstrukciju un elementu regulāra kopšana, ieskaitot stiklu un logu mazgāšanu un sniega tīrīšanu no jumta ziemas sezonā;
	4. sporta bāzu konstrukciju un komunikāciju uzturēšana lietošanas kārtībā atbilstoši normatīvo aktu prasībām;
	5. sporta bāzēs konstatēto avāriju, bojājumu un ārkārtas situāciju novēršana, sporta bāzēs esošo komunikāciju darbības atjaunošanai un uzturēšanai nepieciešamo darbu organizēšana un veikšana, ziņošana attiecīgajiem glābšanas dienestiem un organizācijām, kas nodrošina attiecīgo inženiertehnisko komunikāciju apkopi;
	6. sporta bāzēs nepieciešamo remonta, rekonstrukcijas un labiekārtošanas darbu nodrošināšana;
	7. nepieciešamā inventāra, iekārtu un aprīkojuma iegāde un tā uzturēšana tehniskā kārtībā un apkopes nodrošināšana;
	8. sporta bāzu nodošana bezatlīdzības un atlīdzības lietošanā;
	9. sporta bāzu tehniskās dokumentācijas un ar to tehnisko stāvokli saistīto apsekošanas aktu un citu līdzīga rakstura dokumentu uzskaite un glabāšana;
	10. sporta bāzu nomnieku, tiesisko lietotāju, apmeklētāju un citu personu iesniegumu, sūdzību, priekšlikumu, kas saistīti ar sporta bāzēm un to uzturēšanu, izskatīšana un atbildes sniegšana.
2. Pilnvarotās personas tiesības un pienākumi:
	1. iznomāt sporta bāzes vai to daļu trešajām personām tikai saskaņā ar Domes lēmumu vai saskaņā ar maksas pakalpojumu cenrādi, kas noteikts atbilstoši Domes apstiprinātajai kārtībai;
	2. sagatavot Domes lēmumu projektus par sporta bāzu vai to daļu iznomāšanu vai nodošanu bezatlīdzības lietošanā un nodot to izskatīšanai attiecīgajās komitejās un Domes sēdēs;
	3. nav tiesīga sporta bāzes atsavināt, ieķīlāt vai apgrūtināt ar lietu tiesībām;
	4. nav tiesīga nodot savus ar sporta bāzu uzturēšanu saistītos pienākumus un tiesības kādai citai personai, izņemot, ja Pilnvarotā persona ir piesaistījusi sporta bāzēm nepieciešamo pakalpojumu sniedzējus, tehnisko darbu un remontdarbu veicējus u.c. šajā Līgumā noteiktajos gadījumos;
	5. saskaņā ar normatīvajiem aktiem nodrošināt brīvo un iznomāto sporta bāzu vai to daļu uzskaiti un informācijas publicēšanu savā tīmekļvietnē;
	6. veikt nepieciešamos pasākumus un piesaistīt finanšu līdzekļus, lai nodrošinātu kvalitatīvu un izmaksu ziņā konkurētspējīgu sporta aktivitāšu piedāvājumu un sporta bāzu efektīvu izmantošanu autonomo funkciju izpildei;
	7. piedalīties Eiropas Savienības fondu un citu ārvalstu finanšu instrumentu projektu īstenošanā, saskaņojot to ar Pašvaldību;
	8. pieprasīt papildu finansējumu, pamatojot tā nepieciešamību, plānoto ieņēmumu apjomu;
	9. nodrošināt, ka tās veiktā personu datu apstrāde ir atbilstoša spēkā esošajiem normatīvajiem aktiem, tai skaitā Eiropas Parlamenta un Padomes regulai (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula (turpmāk – Regula). Regulas izpratnē ir uzskatāma par pārzini un atbild par tās veiktajām personu datu apstrādes darbībām un aizsardzību;
	10. Līgumam beidzoties, ne vēlāk kā 30 dienu laikā nodot ar aktu Pašvaldībai atpakaļ nekustamo īpašumu un kustamo mantu, ko Pašvaldība bija nodevusi pārvaldes uzdevumu izpildei, aktā norādot būtisku uz šo mantu attiecināmo informāciju.

**IV. Pašvaldības tiesības un pienākumi**

1. Pašvaldība kontrolē Līguma izpildi un novērtē Līguma izpildes kvalitāti.
2. Konstatējot Līguma nepienācīgu izpildi vai neatbilstību tā izpildes noteiktajiem kvalitātes kritērijiem, Pašvaldība ne vēlāk kā 10 (desmit) darba dienu laikā no konstatācijas brīža, rakstiski informē Pilnvaroto personu, iesniedzot pretenziju. Pilnvarota persona 10 (desmit) darba dienu laikā sniedz paskaidrojumus uz izteiktajām pretenzijām.
3. Iepriekš saskaņojot Pusēm pieņemamo laiku un dienu, Pašvaldība ir tiesīga veikt sporta bāzu pilnīgu apsekošanu, vienlaicīgi arī veicot tehniskā stāvokļa novērtējumu.
4. Izskatīt Pilnvarotās personas pamatotu pieprasījumu par papildu finansējuma piešķiršanu.

**V. Savstarpējo norēķinu kārtība un finanšu līdzekļu piešķiršanas noteikumi**

1. Pilnvarotā persona deleģētos pārvaldes uzdevumus finansē no pakalpojumu sniegšanā gūtajiem ieņēmumiem, Pašvaldības piešķirtajiem līdzekļiem, ziedojumiem un dāvinājumiem atbilstoši normatīvo aktu prasībām.
2. Pašvaldība maksā deleģētā pārvaldes uzdevuma izpildei 1 657 705 *eiro* (viens miljons seši simti piecdesmit septiņi tūkstoši septiņi simti pieci *eiro*)gadā.
3. Pašvaldības piešķirto finansējumu Pilnvarotajai personai pārskaita, pamatojoties uz Pilnvarotās personas pieprasījumu, tās norēķinu kontā.

**VI. Pašvaldības un Pilnvarotās personas atbildība**

1. Pilnvarotā persona ir atbildīga par visām civiltiesiskajām saistībām, ko tā uzņēmusies, sniedzot no deleģētā pārvaldes uzdevuma izrietošus pakalpojumus. Pilnvarotā persona patstāvīgi, bez Pašvaldības līdzdalības, risina civiltiesiskus strīdus, kas izriet no noslēgtajiem pakalpojumu līgumiem, kā arī no citām tiesībām un saistībām, ko tā uzņēmusies, darbojoties privāto tiesību jomā.
2. Pašvaldība ir atbildīga par deleģētā pārvaldes uzdevuma īstenošanu kopumā atbilstoši normatīvo aktu prasībām.
3. Ja Pilnvarotās personas prettiesiskas darbības, bezdarbības vai deleģēto pārvaldes uzdevumu neizpildes vai nepienācīgas izpildes rezultātā tiek nodarīti zaudējumi trešajai personai, un zaudējumu atlīdzinājuma prasījums tiek vērsts pret Pašvaldību, Pilnvarotā persona Pašvaldībai šos zaudējumus atlīdzina regresa kārtībā.
4. Līguma izbeigšanas gadījumā Puses ir atbildīgas viena otrai par savlaicīgu dokumentācijas nodošanu un norēķinu veikšanu, kas ir saistīti ar deleģēto pārvaldes uzdevumu izpildi. Katra Puse atbild par līguma neizpildi vai nepienācīgu izpildi, ja tās vainas dēļ nodarīts kaitējums otrai Pusei.

**VII. Pilnvarotās personas darbības uzraudzība**

1. Pilnvarotā persona pārvaldes uzdevumu izpildē ir pakļauta Pašvaldības izpilddirektoram.
2. Pārvaldes uzdevumu izpildes, to kvalitātes uzraudzību un novērtējumu veic Pašvaldības Juridiskā departamenta Kapitālsabiedrību pārraudzības nodaļa savas kompetences ietvaros.
3. Pilnvarotajai personai ir pienākums ievērot Pašvaldības norādījumus, kas vērsti uz pārvaldes uzdevumu izpildes nodrošināšanu atbilstoši normatīvo aktu prasībām, kā arī nekavējoties pārtraukt prettiesiskas darbības vai bezdarbību, novērst to sekas.
4. Līguma izpildē Pilnvarotā persona nodrošina atsevišķu (nodalītu) grāmatvedības uzskaiti visiem ieņēmumiem un izdevumiem saistībā ar pārvaldes uzdevumu izpildi.
5. Pašvaldība ne retāk kā reizi ceturksnī izvērtē piešķirtā finansējuma efektīvu un lietderīgu izmantošanu. Ja piešķirtie finanšu līdzekļi pilnībā vai daļā nav izlietoti atbilstoši piešķiršanas mērķiem, Pilnvarotā persona tos nekavējoties atmaksā Pašvaldībai. Nepamatota finanšu līdzekļu izlietošana var būt par pamatu Līguma uzteikšanai.
6. Pilnvarotā persona izskata privātpersonu iesniegumus vai sūdzības deleģēto pārvaldes uzdevumu ietvaros.
7. Pilnvarotā persona pēc Pašvaldības pieprasījuma 10 (desmit) darba dienu laikā sniedz pilnu informāciju sakarā ar deleģēto pārvaldes uzdevumu izpildi.
8. Pilnvarotā persona nekavējoties, bet ne vēlāk kā 10 (desmit) darba dienu laikā sniedz informāciju, ja tiek pārtraukta kāda no Līguma 1.1.punktā noteiktajiem pārvaldes uzdevumiem izpilde un par pārvaldes uzdevumu izpildes pārtraukšanas iemesliem.

**VIII. Pārskatu un ziņojumu sniegšanas kārtība**

1. Pilnvarotā persona iesniedz Pašvaldībai šādus pārskatus:
	1. reizi ceturksnī, ne vēlāk kā 15 (piecpadsmit) dienu laikā pēc kalendārā ceturkšņa beigām rakstveida informāciju par iepriekšējā mēnesī noslēgtajiem nomas vai bezatlīdzības lietošanas līgumiem;
	2. reizi ceturksnī, ne vēlāk kā 15 (piecpadsmit) dienu laikā pēc kalendārā ceturkšņa beigām pārskatu par Pašvaldības piešķirtā finansējuma izlietojumu atbilstoši plānotajam;
	3. pārskatu par pārvaldes uzdevumu izpildi par iepriekšējo gadu atbilstoši 26.punktā norādītajiem izpildes kvalitātes novērtējuma kritērijiem reizi gadā līdz nākamā gada 1.martam.
2. Pārskatā par finanšu resursu izlietojumu un pārvaldes uzdevumu izpildi atspoguļo attiecīgajā laikposmā veikto funkciju un uzdevumu, kā arī sniegto pakalpojumu kvantitatīvie un kvalitatīvie rādītāji, resursu izlietojums un to efektivitātes izvērtējums, kā arī sniegto rezultātu atbilstība plānotajiem rezultātiem.
3. Pašvaldībai pēc pārskata saņemšanas ir tiesības, par to rakstiski vismaz 5 (piecas) dienas iepriekš brīdinot Pilnvaroto personu, veikt pārbaudi par pārvaldes uzdevumu izpildi un finansējuma izlietojumu.

**IX. Pārvaldes uzdevumu izpildes kvalitātes novērtējuma kritēriji**

1. Pārvaldes uzdevumu izpildes kvalitāti Pašvaldība novērtē pēc šādiem kritērijiem:
	1. Pašvaldības piešķirtā finansējuma izlietojuma atbilstība plānotajam;
	2. sporta bāzu noslogotības rādītāji saskaņā ar plānotajiem (pielikumā);
	3. uzturēšanas darbību raksturojošie finanšu efektivitātes rādītāji;
	4. pakalpojumu saņēmēju apmierinātība ar pakalpojumu kvalitāti (iedzīvotāju uzklausīšana, savlaicīga atbilžu sniegšana uz lūgumiem, sūdzībām, priekšlikumiem vai jautājumiem, pamatotu sūdzību skaits un citi);
	5. pasākumu, kas sekmē veselīgu dzīvesveidu, skaits un dinamika.

**X. Nepārvarama vara**

1. Par nepārvaramu varu Līguma ietvaros tiek uzskatīts jebkurš gadījums un apstākļi, kas nav atkarīgi no Pušu gribas, tieši attiecas uz Līguma izpildi un kuru nevarēja un nevajadzēja paredzēt Līguma slēgšanas brīdī. Ar šādiem gadījumiem un apstākļiem tiek saprasti, bet nav ierobežoti, dabas katastrofas, ugunsgrēks, epidēmija, karš, nemieri, mobilizācija un tamlīdzīgi. Par nepārvaramas varas apstākli netiek uzskatīts Pilnvarotās personas darbinieku streiks.
2. Lai veiktu nepieciešamos pasākumus nepārvaramas varas apstākļu radīto seku novēršanai, kā arī noteiktu Pilnvarotajai personai radītos zaudējumus un iespējas nodrošināt deleģēto pārvaldes uzdevumu turpmāku nepārtrauktu veikšanu, iestājoties nepārvaramas varas gadījumam, Pilnvarotā persona nekavējoties, bet ne vēlāk kā vienas dienas laikā no nepārvaramas varas gadījuma iestāšanās brīža informē Pašvaldību.
3. Pilnvarotajai personai jāveic visi iespējamie pasākumi nepārvaramas varas seku mazināšanai un novēršanai, pēc iespējas nodrošinot iedzīvotājiem sniegto pakalpojumu nepārtrauktību vai pakalpojumu sniegšanas atjaunošanu iespējami īsākā laikposmā.

**XI. Līguma spēkā stāšanās, izbeigšanās, grozījumi un strīdu atrisināšana**

1. Līgums stājas spēkā 2024.gada \_\_\_\_\_\_\_ un darbojas līdz 2025.gada \_\_\_\_\_\_\_\_\_.
2. Visus strīdus un domstarpības, kas rodas Līguma izpildes laikā, kā arī sakarā ar Līguma izbeigšanu, Puses risina pārrunu ceļā, savstarpēji vienojoties.

**XII. Citi noteikumi**

1. Katra Puse apņemas neveikt nekādas darbības, kuras tieši vai netieši var radīt zaudējumus otras Puses reputācijai un interesēm.
2. Līgums sastādīts latviešu valodā 2 (divos) eksemplāros uz 6 (sešām) lapām, katram no tiem ir vienāds juridiskais spēks. Katra Puse saņem vienu Līguma eksemplāru.

Pielikumā:

1. Pašvaldības sporta objektu izmantošana pasākumu rīkošanai, mācību-treniņu procesa un interešu izglītības nodrošināšanai 2024.gadā.

2. Pašvaldības sporta objektu izmantošana pasākumu rīkošanai, mācību-treniņu procesa un interešu izglītības nodrošināšanai 2024.gadā.

**IX. Pušu rekvizīti un paraksti:**

| **Pašvaldība** | **Pilnvarotā persona** |
| --- | --- |
| Daugavpils valstspilsētas pašvaldībaReģ. Nr. 90000077325Adrese: Kr. Valdemāra iela 1, Daugavpils,  | SIA “Daugavpils Olimpiskais centrs”Reģ. Nr. 40003244634Adrese: Raiņa iela 31, DaugavpilsKonts  |
|  |  |
| Pašvaldības izpilddirektors | SIA “Daugavpils Olimpiskais centrs” valdes loceklis  |

|  |
| --- |
|  |